Hamburgs borgerskap

Hamburgs borgerskap (Hamburgische Bürgerschaft) er parlamentet i den tyske delstaten Hamburg. Hamburgs borgerskap består av 121 medlemmer som blir valgt direkte av folket, hvert femte år. Borgerskapet velger førsteborgermesteren som leder delstatens regjering, kalt Hamburgs senat. 

Hamburg er i tllegg til å være delstatsparlament også en enhetskommune. Parlamentet ivaretar derfor også kommunale oppaver. 

 Historie 
Hamburg ble fra 1216 styrt av et råd som var forløperen til dagens Senat. Sentatet var inntil 1860 selvrekrutternde og medlemmene kom inntil 1712 uten unntak fra kjøpmansstanden. Rekrutteringen skjedde fra Hamburgs «slekter» («Geschlechte») som var patrisierfamilier med felles interesser.

De gamle familienes makt kom etterhvert i konflikt med interessende til det oppvoksende, frie borgerskap. I 1410 vedtok borgerskapet en Rezess, et tysk ord for en forløper til en forfatning, som forbød Senatet uten borgerskapets tilatelse å arrestere borgere, gå til krig eller øke skattene. Dette var forløperen til dagens parlament, Hamburgs borgerskap. I 1529 fulgte ytterligere en rezess, som forbød Senatet å iverksette lover uten tillatelse fra borgerskapet. Stridighetene mellom senat og borgerskapsforsamlingen (Bürgerschaft), fortsatte i til dels blodige sammenstøt. Den endelige rezess ble vedtatt i 1712, da makten ble delt mellom senatet og det frie borgerskapet.

I 1933 ble forfatningsorganene i Hamburg oppløst ved den såkalte Machtergreifung, og all makt i prinsippet overført til Adolf Hitler.

Etter andre verdenskrig kom Hamburg under den britiske okkupasjonsmakten. 13. oktober 1946 ble det første valget til Hamburger Bürgerschaft avholdt. Det nyvalgte parlamentet vedtok en foreløpig forfatning. Etter flere utkast ble den endelig forfatning vedtatt og deretter kunngjort 6. juni 1952. Denne forfatningen gjelder fremdeles (2020), riktignok etter flere endringer.

 Oppgaver 
Hamburgs borgerskap er delstaten Hamburgs valgte folkeforsamling. Borgerskapets viktigste funksjoner er lovgivning, kontroll av Hamburgs senat, valg av regjeringssjefen, kalt førsteborgermesteren og medlemmene av Hamburgs forfatningsdomstol. Borgerskapet bekrefter også førsteborgermesterens valg av regjeringsmedlemmene (senatorene). Borgerskapet vedtar også delstatens budsjett. 

Tysklands delstater utøver statsmakten med mindre noe annet er sagt i Tysklands grunnlov.

 Valgsystem
Delstatsforsamlingen består av 121 medlemmer, hvorav 71 mandater velges direkte fra 17 flermannskretser (3-5 mandater), og de resterende 50 fra delstatslister.

Velgerne får en stemmeseddel der alle partier og kandidater fremgår. Velgeren kan krysse av fem ganger. Kryssene kan gis til ett enkelt eller flere partier, eller en enkelt eller flere personer. Fordelingen av mandatene i parlamentet skjer etter summen av det samlede antall stemmer som har gått til et partis lister og til de personstemmer dette partiet har fått.

Stemmerettsalderen er 16 år, mens valgbarhetsalderen er 18 år. Valgperioden er fem år.

 Hamburg borgerskaps president 
Hamburgs borgerskap velger selv sin president for en valgperiode.Hamburg borgerskaps internettside  besøkt 11. desember 2012 Presidenten skal opptre upartisk og leder møtene. Hen er også leder av borgerskapets administrasjon. 
 Presidenter siden 1859 
 Bilde Navn Embetstid Parti 80px Johannes Versmann 1859–1861 80px Isaac Wolffson 1861–1863 80px Hermann Baumeister 1863–1865 80px Ferdinand Kunhardt 1865–1867 80px Hermann Baumeister 1868–1869 80px Johann A.T. Hoffmann 1869 80px Hermann Baumeister 1869–1877 80px Gerhard Hachmann 1877–1885  80px Otto Wilhelm Mönckeberg  1885–1892 80px Siegmund Hinrichsen 1892–1902 80px Julius Engel 1902–1913 80px Alexander Schön 1913–1919 80px Berthold Grosse 1919–1920 SPD 80px Rudolf Roß 1920–1928 SPD 80px Max Leuteritz 1928–1931 SPD 80px Herbert Ruscheweyh 1931–1933 SPD 80px Fritz Meyer 1933 NSDAPHamburgische Bürgerschaft ble oppløst av nazistene 14. oktober 1933 80px Herbert Ruscheweyh 1946 SPD 80px Adolph Schönfelder 1946–1960 SPD 80px Herbert Dau 1960–1978 SPD 80px Peter Schulz 1978–1982 SPD 80px Martin Willich 1982–1983 CDU 80px Peter Schulz 1983–1986 SPD 80px Martin Willich 1986–1987 CDU 80px Elisabeth Kiausch 1987 SPD 80px Helga Elstner  1987–1991 SPD 80px Elisabeth Kiausch 1991–1993 SPD 80px Ute Pape 1993–2000 SPD 80px Dorothee Stapelfeldt 2000–2004 SPD 80px Berndt Röder 2004–2010 CDU 80px Lutz Mohaupt 2010–2011 Uavhengig 80px Dorothee Stapelfeldt 2011 SPD 80px Carola Veit 2011– SPD

 Se også 
 Delstatsparlament
 Landdag
 Tysklands politiske system
Valget i Hamburg 2015
Valget i Hamburg 2020

 Fotnoter 

 Referanser 

 Eksterne lenker 

 CDU-Fraktion in der Bürgerschaft
 SPD-Fraktion in der Bürgerschaft
 GAL-Fraktion in der Bürgerschaft 
 Abgeordnetenwatch.de – Hamburgs virtuelles Wählergedächtnis

Kategori:Politikk i Hamburg
Hamburg
Kategori:Delstatsforsamlinger
Kategori:Tyske delstatsparlamenter